日本菜

日本菜，又叫日本料理係東亞島國日本嘅嘢飲嘢食。口語又講日式嘢食。

出名嘅日本嘢食包括：
壽司
烏冬
天婦羅
關東煮
壽喜燒
懷石料理

日本菜嘅特色同日本地理好有關係。因為日本係島國，所以傳統日本菜好多海鮮。日本同中原好近，所以歷史上，日本菜好受唐餐影響。好多常見嘅日本嘢食，例如拉麵、餃子，都係中國傳過去嘅。

大航海時代以來，日本同歐洲來往頻繁，所以日本菜又吸收咗歐洲菜嘅菜式，例如天婦羅係受歐洲炸嘢啟發出嚟嘅日本餸。

同廣東菜嘅對比
廣東菜同日本菜有頗大差異，但又有啲相似嘅地方。例如兩者都係多海鮮。